./data/phi0914/phi00142/phi0914.phi00142.perseus-lat1.xml
ceterum praeoccupatis non auribus magis quam animis ab Eumene       rege, omnis et defensio et deprecatio legatorum respuebatur;  et exasperavit animos ferocia nimia Harpali, qui       princeps legationis erat  is velle quidem et laborare dixit regem, ut purganti       se nihil hostile dixisse aut fecisse fides habeatur;  ceterum si pervicacius causam belli       quaeri videat, forti animo defensurum se  Martem communem esse et eventum       incertum belli